Source: http://legislatie.just.ro/Public/DetaliiDocumentAfis/155450
Timestamp: 2020-04-03 18:29:15+00:00
Document Index: 2233487

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9']

ORDIN 75 03/02/2014 - Portal Legislativ
ORDIN nr. 75 din 3 februarie 2014privind reglementarea activităţii de pregătire a persoanelor în vederea obţinerii permisului de conducere
Publicat în MONITORUL OFICIAL nr. 107 din 12 februarie 2014
Având în vedere:- hotărârile judecătoreşti prin care instanţele competente din România au pronunţat soluţii de admitere a cererilor de suspendare a Ordinului ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere;- prevederile art. 14 alin. (4) şi (7) din Legea contenciosului administrativ nr. 554/2004, cu modificările şi completările ulterioare;- având în vedere că prin Ordinul ministrului transporturilor nr. 733/2013, afectat de suspendare, a fost abrogat Ordinul ministrului transporturilor şi infrastructurii nr. 1.019/2009 pentru aprobarea Metodologiei privind atestarea instructorilor de pregătire practică şi a profesorilor de legislaţie rutieră, a Normelor privind autorizarea şcolilor de conducători auto, a Metodologiei privind autorizarea instructorilor de pregătire practică, a Programei de şcolarizare şi a Metodologiei de organizare şi desfăşurare a cursurilor de pregătire teoretică şi practică în vederea obţinerii permisului de conducere, rezultă că în prezent nu există niciun act normativ care să reglementeze activităţile de pregătire a persoanelor în vederea obţinerii permisului de conducere, astfel fiind imperios necesară crearea, de urgenţă, a unui cadru legal care să asigure, temporar, măsurile necesare care să permită derularea activităţii de pregătire a persoanelor în vederea obţinerii permisului de conducere, cel puţin la nivelul de reglementare stabilit de către Ordinul ministrului transporturilor şi infrastructurii nr. 1.019/2009,în vederea reglementării acestei situaţii, din cauza circumstanţelor sale excepţionale, se impune adoptarea unei soluţii cu caracter temporar imediate, pentru evitarea unei grave atingeri aduse interesului public.În temeiul prevederilor art. 62 alin. (2) şi (3), art. 63 şi 64 din Ordonanţa Guvernului nr. 27/2011 privind transporturile rutiere, cu modificările şi completările ulterioare, precum şi ale art. 5 alin. (4) din Hotărârea Guvernului nr. 24/2013 privind organizarea şi funcţionarea Ministerului Transporturilor, cu modificările şi completările ulterioare,ministrul transporturilor emite următorul ordin: + Articolul 1Se aprobă Normele privind atestarea profesorilor de legislaţie rutieră şi a instructorilor de conducere auto, prevăzute în anexa nr. 1. + Articolul 2Se aprobă Normele privind autorizarea şcolilor de conducători auto, prevăzute în anexa nr. 2. + Articolul 3Se aprobă Normele privind autorizarea instructorilor auto, prevăzute în anexa nr. 3. + Articolul 4Se aprobă Programele de şcolarizare a şcolilor de conducători auto care organizează şi desfăşoară cursuri în vederea obţinerii permisului de conducere, prevăzută în anexa nr. 4. + Articolul 5Se aprobă Metodologia de organizare şi desfăşurare a cursurilor de pregătire teoretică şi practică în vederea obţinerii permisului de conducere, prevăzută în anexa nr. 5. + Articolul 6Anexele nr. 1-5*) fac parte integrantă din prezentul ordin.---------- Notă ... *) Anexele nr. 1-5 se publică în Monitorul Oficial al României, Partea I, nr. 107 bis, care se poate achiziţiona de la Centrul pentru relaţii cu publicul al Regiei Autonome "Monitorul Oficial", Bucureşti, şos. Panduri nr. 1. + Articolul 7Prezentul ordin este valabil până la rămânerea definitivă a hotărârilor privind cererile de chemare în judecată pentru anularea Ordinului ministrului transporturilor nr. 733/2013 pentru aprobarea Normelor privind autorizarea şcolilor de conducători auto şi a instructorilor auto, a Normelor privind atestarea profesorilor de legislaţie rutieră şi a instructorilor de conducere auto, a Metodologiei de organizare şi desfăşurare a cursurilor de pregătire teoretică şi practică a persoanelor în vederea obţinerii permisului de conducere, a Programei de şcolarizare, precum şi privind condiţiile şi obligaţiile pentru pregătirea teoretică şi practică a persoanelor în vederea obţinerii permisului de conducere, dar nu mai mult de un an. + Articolul 8Direcţia generală transport terestru din Ministerul Transporturilor, Autoritatea Rutieră Română - A.R.R., Inspectoratul de Stat pentru Controlul în Transportul Rutier şi Regia Autonomă "Registrul Auto Român" vor duce la îndeplinire prevederile prezentului ordin. + Articolul 9Prezentul ordin se publică în Monitorul Oficial al României, Partea I.p. Ministrul transporturilor,Nicuşor Marian Buică,secretar de statBucureşti, 3 februarie 2014.Nr. 75. + Anexa 1NORMA 03/02/2014 + Anexa 2NORMA 03/02/2014 + Anexa 3NORMA 03/02/2014 + Anexa 4PROGRAM 03/02/2014 + Anexa 5METODOLOGIE 03/02/2014